CELEX: 62011CN0269
Language: fi
Date: 2011-05-31 00:00:00
Title: Asia C-269/11: Kanne 31.5.2011 — Euroopan komissio v. Tšekin tasavalta

6.8.2011   
            
            
               FI
            
            
               Euroopan unionin virallinen lehti
            
            
               C 232/19
            
         Kanne 31.5.2011 — Euroopan komissio v. Tšekin tasavalta
   (Asia C-269/11)
   2011/C 232/31
   Oikeudenkäyntikieli: tšekki
   
      Asianosaiset
   
   
      Kantaja: Euroopan komissio (asiamiehet: L. Lozano Palacios ja M. Šimerdová)
   
      Vastaaja: Tšekin tasavalta
   
      Vaatimukset
   
   
               —
            
            
               toteaa, että Tšekin tasavalta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 306–310 artiklan mukaisia velvoitteitaan, koska se soveltaa arvonlisäverosta annetun lain nro 235/2004 89 §:n mukaisesti matkatoimistoja koskevaa erityisjärjestelmää myös silloin, kun matkailupalveluita suoritetaan muille henkilöille kuin matkustajille
            
         
               —
            
            
               Tšekin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Neuvoston direktiivin 2006/112/EY 306–210 käyttöön otettua matkatoimistoja koskevaa erityisjärjestelmää sovelletaan Tšekin tasavallassa matkatoimistojen matkustajille suorittamien palveluiden lisäksi myös muille henkilöille kuin matkustajille suoritettuihin palveluihin. Arvonlisäverosta annetun lain nro 235/2004 89 §:n nojalla erityisjärjestelmää sovelletaan Tšekin tasavallassa myös silloin, kun matkailupalvelu suoritetaan oikeushenkilölle, joka myy kyseisen palvelun muille matkatoimistoille. Komission näkemyksen mukaan tämä on vastoin neuvoston direktiivin 2006/112/EY 306–310 artiklan säännöksiä, joissa edellytetään, että erityisjärjestelmää käytetään ainoastaan, kun matkailupalvelu suoritetaan matkustajalle. Neuvoston direktiivin 306–310 artiklan sanamuoto ja säännösten tavoite tukevat komission näkemystä.